Odense Adresse-Contoirs Efterretninger, 1776-03-08
25de Oeconomiske Brev. Jeg haaber, min Herre med ligesaa stor Fornøielse læser, som jeg beretter Dem, efterstaaende priis= og følgeværdige Oeconomiske Indretninger: Udi Efter=Sommeren 1773, da Hans Excellence Hr. General von Eichstedt, tiltraadde Boltinggaard og Gods, gav han fuldkommen Prøve paa, at vilde ved alle Leiligheder ophielpe Godset, og befordre sine Underhavendes Vel. Og som Gaardens Avling og Hollænderie, den næst paafølgende 1ste Mai kom under Forpagtning, og en Deel af Ungkret, Kalve og Sviin, blev tilovers fra Besætningens Complettering; saa, efter at Høibemeldte Hans Excellence havde ladet sig underrette om de, af Godsets Underhavende, der manglede det fornødne Antal Køer, blev til disse leveret som et Inventarium en Deel 3 Aars Qvier og 2 Aars dito, item For=Aars Kalve, for at kunde faae gode Malke=Køer til sig selv, og omsider tiene andre med Tillæg deraf, da alt dette Kræe var af en meget god Malke=Art, Sviinene vare ogsaa af en meget god Art, som blev dem givet i samme Hensigt. Derefter blev Bøndernes Landgilde Korn og øvrige Spe ries, Høns og Æg undtagne, bestemt til en taalelig Penge Afgift, der kunde være Bonden convenabel, i hvorledes Aarene indtraf. Den blev da og givet det fornødne Vogntømmer af Eeg og Bøg, item til Jldebrændsel, foruden Bygningstømmer af Eeg, Støtter, Lægter, Spær og videre af Elle eller andet Træe, som Bonden behøvede og kunde være tient med; hvilket fremdeles har continueret, og nu er enhver saaledes forsynet dermed, at lidet kan være tilstrækkeligt. For endnu ydermeere at enconragere Bonden til Flittighed og nyttige Indretninger ved sin Gaard og i Marken, blev udsat en Deel Præmier, som skulle uddeles Aaret derpaa, og forud blev bekiendtgjort for enhver i sær, saaledes: a) Den Gaardmand, som forskaffer og tillegger sig de fleeste Biestader, til August Maaned 1775, og samme da befindes og kiendes dygtige til at staae Vinteren over, skal til et Æres Tegn nyde en Præmie eller Belønning af 4 Rdlr., enten i reede Penge, om han det forlanger, eller et Stke, gjort Sølv, og saaledes blev 10 Premier udsat for denne Post, b) Den Huusmand som ligeledes til bemeldte Tid forskaffer sig de fleeste Biestader, skal nyde til Præmie og Æres Tegn 2 Rdlr. eller et Stke. Sølv af samme Værdie; Den som faaer de fleeste næst efter ham 11 Mk., og saa fremdeles 1 Mk. mindre paa hver Præmie, indtil 3 Mk. følgelig i alt 10 Præmier c) Den Gaardmand som til førstkommende Sommer 1774. beviislig saaer, og paa behørig Maade til god Vext behandler det meeste Kløverfrøe, skal nyde en Præmie af 2 Rdlr. den næstefter ham 2 Rdlr. 4 Mk., og saaledes 2 Mk. mindre paa hver Præmie indtil 1 Rdlr. som i alt er 10 Præmier. d) I de Byer hvor der er Skovmaal, til den Mand som da i sin tilhørende Skovs=Part anlegger de fleeste Humle Rødder, og behandler samme best, saa at de kan komme i tilbørlig Vext, skal i tilkommende Aars August Maaned, nyde en Præmie af 4 Rdlr., den efter ham 3 Rdlr., og saa fremdeles indtil 1 Rdlr. følgelig 4 Præmier for den Post. Hvorved er at agte: 1) At hvad Biestader en eller anden Mand, ved sidste skeedte Syns=Forretning i Sommer allerede havde, kommer ikke i Betragtning herved, men kun allene de, som han siden den Tid har anskaffet sig, og fra denne Tid af forskaffer. 2) Naar 2de eller fleere Mænd befindes at være lige enten i Antal af Bier, avlet Kløver eller Humle, og efter foregaaende ere værdige til Præmie, da bliver 2de Nummere af Præmier tagne sammen, og deelet lige imellem dem. 3) I Henseende til Præmien for Humlen, vil man og see paa, hvem der har udvalt de beqvemmeste Stæder for sammes Anleggelse, saa den baade kan have Skiul for de skadelige Vinde, og tillige ikke mangle den fornødne Soelskin, som og fornemmelig, hvem der har rygtet den best, og forskaffet de beste Slags Rødder. 4) Skulde imod Formodning i nogen af Classerne ei befindes saa mange at fortiene Præmier, som dertil ere indsatte, da gjemmes samme Præmier indtil Aaret derefter, og da igien udsættes paa samme Maade. Endelig 5) Tilkiendegives heele Godset: At Herskabet er findet saaledes aarlig at udsætte Præmier, deels for disse samme, deels andre Poster, som kan tiene Bonden selv til Nytte; Allene for at opvække desto mere Fliid og Stræbsomhed iblandt dem, til at forbedre deres Vilkaar, og giøre dem selv lykkelige i Tiden; ligesom og at den eller de Bønder, som have vundet nogen af foresatte Præmier, vil man efter Omstændighederne bevise en Slags Ære frem for de andre. Dette havde ogsaa denne gode Virkning, at nogle og tyve af Beboerne blev kiendt værdige til Belønning. Aaret derpaa bleve atter udsat Præmier for de samme Poster, med Tillæg: a) Den Bye, som besaaer sin Fælled samtlig med Kløverfrøe, og foreviser samme i god Vext, samt holder sine Sviin forsvarlig ringede, saa at de ei derpaa kan giøre Skade, skal nyde som et Æres Tegn 3 Rdlr., til at deele lige imellem sig, hvorudi og de Bønder af andre Godser, som boe i samme Bye, skal nyde lige deel, naar de tillige med Godsets Bønder saaer deres Anpart Kløver, og freder den for Sviin, og saa mange Byer, som opfylde denne Post, saa mange Præmier uddeeles. b) Den Gaardmand som i sin Hauge, enten paa frisk Jord legger de fleeste nye Humle=Planter, eller og tager et gammel Stk. op, omplanter samme med behørig Mellemrum, og holder Jorden deromkring og imellem best reen, nyder en Præmie af 3 Rdlr., den næst ham 2 Rdlr. 4 Mk., og saa fremdeles indtil 8 Mk. c) Hvo som legger sine Humle Planter i Kuuler, saaledes som i den nye Humlehauge ved Boltinggaard skal vises Exempel paa, nyder foruden ovenskrevne Præmie endnu hver 1 Rdlr. d) Den Huusmand som ligeledes anlegger de fleste Planter og best passer og behandler, skal nyde en Præmie af 2 Rdlr., den efter ham 10 Mk. og saa videre indtil 4 Mk. e) Den Gaardmands Kone, hvis Hauge findes best i Stand, saavel med Træer, som Humle og Jordfrugter af Kaal, Rødder og Cartofler, saa at ingen Jord ligger i samme til Spilde, og best er holden reen, nyder en Præmie af 2 Rdlr. den næst efter 10 Mk. og saaledes indtil 4 Mk. f) Den Gaardmand som Avler den meste og beste Hør, skal nyde en Præmie af 2 Rdlr., den derefter 10 Mk., og saa fremdeles indtil 4 Mk. Alle disse Opmuntringer havde ligemaade den forønskte Virkning, at langt flere end forrige Aar havde forbedret sig, og vundet Præmier; der var dem iblandt som tog Deel i de fleeste af Belønningerne, og fik i alt en 7 Rdlr., nogle 6, andre 5 Rdlr. og saa videre, der billigt kan ansees at medføre en dobbelt Fordeel, og hvad Indflydelse dette kan have og virkelig har paa en fornuftig og flittig Bondes Tilstand, indseer enhver ved første Øiekast, og man vil haade Exemplerne til andre skal blive frugthare, naar enhver bliver overbeviist om den virkelige Nytte denne Indretning fører med sig; Til den Ende continuerer det fremdeles med Præmiers Uddeeling i denne Efter=Sommer, som meldt, og er tillige udlovet Belønning til den eller dem, som sætter de fleeste Pille af beste Sort, fornemmelig af Poppel eller Sei Pile, og bringer dem til beste Vext. Plante=Skole har og Hans Excellence ladet anlegge ved Hovedgaarden, hvorudi findes nogle hundrede unge FrugtTræer af adskillige gode Sorter, som til sin Tid skal uddeles iblandt Bønderne; Saa intet efter muelig Jndsigt bliver efterladt for at fremme Bondens baade ind- og udvortes Tilstand. - Om slige Indretninger bleve almindelige over et heelt Land, hvor blomstrende meener, min Herre, det ikke da ville blive, endog inden en kort Tid. Jeg forbl.